புகாரின் அடிப்படையில், ஜேடர்பாளையம் போலீஸார் வழக்குப் பதிவு செய்து மர்ம நபரைத் தேடி வந்தனர். மாவட்ட காவல்துறை கண்காணிப்பாளர் அருளரசு உத்தரவுப்படி, பரமத்திவேலூர் காவல் துறை துணை கண்காணிப்பாளர் ராஜு மேற்பார்வையில் தனிப்படை அமைக்கப்பட்டு, மர்ம நபரை தேடி வந்தனர். இந்த நிலையில், திங்கள்கிழமை ஜேடர்பாளையம் பேருந்து நிலையம் அருகே தனிப் படையினர் வாகனச் சோதனையில் ஈடுபட்டிருந்தனர். அப்போது அங்கு சந்தேகத்துக்குரிய வகையில் நின்று கொண்டிருந்த நபரைப் பிடித்து விசாரணை நடத்தினர். விசாரணையில், மதுரை மாவட்டம், வாடிப்பட்டி அருகே உள்ள நெடுங்குளத்தைச் சேர்ந்த பழனி என்பவரது மகன் மாரிமுத்து (28) என்பதும், கடந்த 3 ஆம் தேதி வடகரையாத்தூரில் பானுமதியின் வீட்டில் சோலார் மின் தகடு அமைப்பதாகக் கூறி, நூதன முறையில் பணம் மற்றும் நகையை திருடிச் சென்றது தெரியவந்தது.